《龙洞背》
清代·李骥元

逆龙引秦水，直向此山送。山灵塞前途，云崖密无缝。

龙怒张爪牙，穿石遂为洞。千里辟成河，一门开若瓮。

水声与石声，今古两相閧。山中何所闻，来去鸟音哢。

幽意快心曲，徐揽青丝鞚。

作者简介：清四川绵州人，字凫塘。李调元弟。乾隆四十九年进士，授编修。后迁左春坊左中允，入直上书房，以劳瘁卒官，年四十五。诗学东坡。有《云栈诗稿》。